paragraph_text: Roberto Pupo Moreno (Rio de Janeiro, Brazil, 11. veljače 1959.) je bivši brazilski vozač automobilističkih utrka. Godine 1980. osvojio je naslov prvaka u Britanskoj Formuli Ford,<ref> Townsend Thoresen British Formula Ford Championship 1980 standings - Driver Database. Pristupljeno 27. svibnja 2021. a 1982. naslov u Novozelandskom International Formula Pacific prvenstvu.<ref> Aurora AFX New Zealand International Formula Pacific Series 1982 standings - Driver Database. Pristupljeno 27. svibnja 2021. U Europskoj Formuli 2 osvojio je titulu viceprvaka 1984.<ref> Formula 2 Europe 1984 standings - Driver Database. Pristupljeno 27. svibnja 2021. U Formuli 1 je nastupao od 1982. do 1995. s prekidima, a najbolji rezultat je ostvario na Velikoj nagradi Japana 1990., kada je u Benettonu osvojio drugo mjesto iza momčadskog kolege i pobjednika Nelsona Piqueta.<ref> 1990 Japanese Grand Prix F1 Race Results - Stats F1. Pristupljeno 27. svibnja 2021. Od 1985. do 2008. je u prekidima nastupao u IndyCaru (IRL i CART), a najbolji rezultat je ostvario 2000. u CART seriji, kada je s jednom pobjedom i još pet postolja osvojio treće mjesto u ukupnom poretku vozača.<ref> CART FedEx Champ Car World Series 2000 standings - Driver Database. Pristupljeno 27. svibnja 2021. Nastupao je i na utrkama 24 sata Le Mansa i 500 milja Indianapolisa, no bez većih uspjeha.